**Тэма: Іван Навуменка. Падранены журавель.**

**Мэта урока:** плануецца, што на прыканцы ўрока вучні будуць

*ведаць*:

* прозвішча пісьменніка і назву твора

*умець:*

* выразна чытаць тэкст
* арыентавацца ў змесце апавядання па пытанням настаўніка
* пад кіраўніцтвам настаўніка складаць план

**Задачы асобаснага арыентавання :**

* садзейнічаць фарміраванню ў вучняў навыка правільнага асэнсаванага чытання;
* садзейнічаць развіццю ўменій аналізаваць тэкст, выдзяляць галоўнае;
* стварыць умовы для развіцця ўяўлення, эмацыянальнага ўспрымання апавядання; пашырэння слоўнікавага запасу слоў;
* садзейнічаць выхаванню пачуццяў суперажывання, чулай адносіны да жывёл.

Тып урока: знаёмства з новым матэрыялам

Ход урока

**Этап арганізацыйны:**

***Мэта этапу (плануемы вынік*):** псіхалагічная гатоўнасць класа да ўрока, арганізацыя ўвагі ўсіх навучэнцаў.

***Педагагічная задача:*** арганізаваць і падрыхтаваць навучэнцаў да працы.

* Весела гучыць званок,

Пачынаем наш урок.

Добры дзень, сядайце,

Дзверы ў веды адчыняйце.

Ці ў се правільна сядзяць?

Ці ўсе ўважліва глядзяць?

* Што трэба ўзяць на ўрок? Расшыфруйце

Д думка

У уважлівасць (шыфр слоў)

А актыўнасць

**Этап праверкі дамашняга задання:**

***Мэта этапу (плануемы вынік*):** ацэнка якасці правільнасці, паўнаты і усвядомленасці выканання хатняга задання усімі навучэнцамі.

***Педагагічная задача:*** ўсталяваць правільнасць, паўнату і усвядомленасць выканання хатняга задання усімі навучэнцамі.

Казка Клаўдзіі Каліны “Стракатая Сойка” па групах: ( на дошцы прымацаваны птушкі: Сойка, Зязюля, Івалгі, Сіваваронка, Сарока., Журавель)

* Хто рыхтаваў заданне пра птушку …? ( расказаць заданне для кожнай групы)
* 1.”Сойка”

Сінквэйн пра гэту птушку

Што даведаліся пра птушку Сойку з тэксту?

Якую навуковую інфармацыю пачэрпнулі пра яе? *(Адзнакі за работу*)

* 2. “Зязюля”

Чытанне па ролях урыўка , выключая словы аўтара

Размову якіх птушак *вы зачыталі?*

*Да якога жанру адносіцца гэты твор?*

*ці было чытанне выразнае?* *(Адзнакі за работу)*

* 3. “Івалга”

Намаляваць малюнкі да казкі, падпісаць радкамі з тэксту

*Назавіце птушак, якіх вы намалявалі*

*Якія птушкі яшчэ ёсць у творы?*

*як вы лічыце, усе малюнкі падыходзяць да казцы? Правільна былі падпісаны радкі з тэксту?* *(Адзнакі за работу)*

* 4. “Сіваваронка

Цікавыя звесткі пра гэту птушку (апісанне, чым харчуецца)

*Чым карысталіся, калі шукалі звесткі пра сіваваронку?*

*ці даведаліся мы, што за птушка сіваваронка?* *(Адзнакі за работу)*

* 5. “Сарока”

Скласці верш пра гэту птушку

*Як вы думаеце, у нашых вучнях атрымаліся вершы?*

*Што павінна быць у вершы?*

*Якія прыметы або характарыстыкі гэтай птушкі вам дапамагла напісаць пра яе вершы?* *(Адзнакі за работу)*

* Як вы думаеце, якая літара дапамагала пры адказах?
* у якім сказе выражана галоўная думка казкі?
* Якія вынікі зрабілі для сябе?

**Этап актуалізацыі суб’ектыўнага вопыта навучэнцаў :**

***Мэта этапу (плануемы вынік):*** стварэнне адпаведнай эмацыянальнай атмасферы, ажыўленне жыццёвых уражанняў дзяцей, неабходных для ўспрымання твора. пазнавальная гатоўнасць навучэнцаў да атрымання новых ведаў, наяўнасць матывацыі, самавызначэнне на канчатковы вынік урока.

***Педагагічная задача***: актуалізаваць апорныя веды, сфарміраваць пазнавальныя матывы, стварыць умовы для самавызначэння навучэнцаў на дзейнасць і яе вынікі.

Паглядзіце, якая яшчэ птушка заляцела ў наш клас?(журавель)

Паведамленне пра жураўля

Журавель шэры занесены ў Чырвоную кнігу РБ. Жыве на балотах. Даўжыня цела птушкі 120 см. Маса да 12 кг. Дзюба, шыя і ногі доўгія. Пер’е шэрае, канцы крылаў, галава, шыя і ногі чорныя. Корміцца журавель насеннем травяністых раслін, насякомымі, чарвякамі, земнаводнымі. Гнёзды будуе у зарасніках кустоў .

Маўленчая размінка:

* Журавель нам прынёс такія радкі:

Ключ ляціць жураўліны

Над зямлёй наўскасяк  
Заірдзелі каліны,

Пажаўцеў беразняк.

* Прачытаць моўчкі
* Прачытаць 1 вучню

Адпрацоўка гука ў

* Зачытаць словы з ў
* Калі пішацца ў? (пасля галосных)
* Прачытаць з рознай інтанацыяй (сум, радасць)
* Якая пара года апісваецца? (восень)
* Па якім прыметам заўважылі? (заірдзелі каліны, пажаўцеў беразняк)
* Куды ляціць жупаўліны ключ? (у вырай)
* Падабраць да слова ключ іншае слова з блізкім значэннем.(клін)
* Як называюцца словы з блізкім значэннем?(сінонімы)
* Як выглядае жураўліны клін? (відэа)

**Этап вывучэння новага матэрыялу:**

***Мэта этапу (плануемы вынік***): правільнасць і усвядомленасць асноўнага зместу вывучаемага вучэбнага матэрыялу, пазнавальная актыўнасць навучэнцаў.

***Педагагічная задача:*** арганізаваць мэтанакіраваную пазнавальную дзейнасць навучэнцаў па засваенню новых ведаў, стварыць сітуацыю ўзаемадзеяння.

На дошцы прымацаваны словы:

* студыя
* рэпартаж
* карэспандэнт
* гледачы

Прачытайце словы. Дзе сустракалі гэтыя словы?

Работа над асмысленнем слоў“рэпартаж”, “карэспандэнт”(тлумач.слоўн)

(чытае вучань)

(будзем складаць храналогію тэкста, ставіць пытанні па тэксту, ацэньваць работу навучэнцаў)

* Працаваць будзем па групах.

1. Карэспандэнты – адбіраюць матэрыял для рэпартажа

Адбіраюць матэрыял для рэпартажу

1. Гледачы – рыхтуюць пытанні да карэспандэнтаў (скласці з дапамогай пытальных слоў тонкія і тоўстыя пытанні)
2. Эксперты – уважліва выслухоўваюць, даюць ацэнку, каментыруюць выступленні груп

* Працаваць будзем па тэксту Івана Навуменкі “Падранены журавель”
  + Паведамленне пра аўтара. Партрэт Івана Навуменкі.
  + Аўтабіяграфія.

Іван Якаўлевіч Навуменка нарадзіўся 16 лютага 1925 года ў Гомельскай вобласці.

Яго бацькі працавалі на чыгунцы

Ён любіў хадзіць ў лес, у грыбы і ягады, на сенакос, слухаць музыку прыроды, чытаць кнігі. Удзельнічаў у Вав. Пражыў 81 год.

Падрыхтоўка да ўспрымання тэксту І. Навуменкі “Падранены журавель”

Слоўнікавая работа:

* Змесцім новыя словы з тэкста ў “Бюро даведак”
* Паслухайце, як гучаць гэтыя словы:
* ржышча
* катушок
* Кармакухня
* Прачытайце гэтыя словы. Гульня “Рэха”

Работа ў парах (на лістах злучыць слова з яго значэннем, гатоўнасць паказаць парамі рукамі: разам)

Праверка выканага задання

* У тэксце сустракаюцца словы, цяжкія для вымаўлення(на дошцы прымацаваны словы, якія разбіты на склады)

Чытае настаўнік, вучні паўтараюць Гульня “Рэха”

* Рас - ся –ка –ю – чы
* пе – ра – ры – ва – ец – ца
* пры – звы – ча – іў – ся ( набытая звычка)
* кур - лы - ка – ння (відэа)
* прачыталі яшчэ раз вочкамі.
* Тэкст называецца “Падранены журавель”
* Як вы думаеце, аб чым будзе расказвацца ў творы?

Мэтавае пытанне:

* паслухайце, ці правільна вы зрабілі прагноз ?
* Да якога жанру адносіцца твор?

Чытанне твора настаўнікам з памочнікам

**Этап першаснай праверкі ведаў і спосабаў дзейнасці:**

***Мэта этапу (плануемы вынік***): ацэнка якасці самастойнага ўспрымання тэксту.

***Педагагічная задача:*** ўсталяваць правільнасць і усвядомленасць засваення навучэнцамі вывучанага матэрыялу.

* Ці спраўдзіўся ваш прагноз?
* З дапамогай картак пакажыце, да якога жанру адносіцца гэты твор

Казка загадка апавяданне

Верш басня

* Давайце вызначым тэму чытання (карткі з рознымі колерамі)

Чырвоны – аб Радзіме

Жоўты аб жывёлах

Зялёны –аб прыродзе

Сіні – аб чарадзействе

* Падняць картку, адпаведнай тэме чытання
* Якая літара дапамагала вам у гэтай рабоце?

**Фізкультхвілінка** (суправаджэнне музыкі)

* - Мы папрацавалі з вамі і крышачку стаміліся. Настаў час адпачыць, а адпачываць мы будзем на лузе.
* Пяшчотна дзьме ветрык у твар, ціха хістаецца трава, мы весела бегаем па лузе і любуемся лугавымі кветкамі, удыхаем у сябе прыемны водар кветак. І раптам над лугам праляцеў прыгажун журавель, шырока раскінуўшы свае крылы, рассякаючы крыламі паветра, і апусціўся на зямлю.

Чытанне твора вучнямі

Групам сачыць і думаць пра што гаворыцца ў тэксце, якія пытанні можна паставіць?

Мэтавае пытанне да 1 часткі:

* Куды збіраліся жураўлі?

Выбарачнае чытанне

* Якое надвор’е стаяла ранняй восенню, што апісваецца ў тэксце?
* Знайдзіце ў тэксце і зачытайце, дзе сядзелі хлопцы? (на полі, каля вогнішча)
* Вызначце ўнутраны стан, настрой хлопцаў, якія пяклі на полі бульбу. Што выклікала ў іх сум? (усведамленне таго, што скончылася лета, стаяць апошнія цёплыя дні)
* З чым параўноўваецца курлыканне жураўлёў? ( з меладычным звонам)
* Што заўважылі хлопцы?
* Што зрабілі хлопцы, калі заўважылі падраненага жураўля?
* Якую назву можна даць гэтай частцы?

Мэтавае пытанне да 2 часткі:

* Хто дапамог птушцы перажыць зіму?

Выбарачнае чытанне

* Хто забраў падраненага жураўля?
* Чым карміўся журавель?
* Як адносіліся хлопцы да жураўля?
* Што сказаў Ілля Звон хлопчыкам вясной?(зачыт)
* Зачытайце апісанне жураўля: якім знайшлі яго дзеці ўвосень, якім ен стаў вясной.
* У чым адрозненне? (падзеі ў тэксце адбываюцца ў розную пару года)
* Якую назву можна даць гэтай частцы?

(На дошцы запісаць план апавядання)

* На старонцы 83 малюнак. Разгледзьце яго.
* Давайце знойдзем радкі з тэксту, якімі можна падпісаць малюнак.(Ён адчыніў дзверцы. І адраза з катушка выскачыў журавель. Сапраўдны прыгажун….быццам танцаваў)
* Давайце паглядзім, як на самой справе танцуюць жураўлі ( відэа)

**Этап замацавання ведаў і спосабаў дзейнасці:**

***Мэта этапу (плануемы вынік***): забеспячэнне больш глыбокага цэласнага ўспрымання твора.

***Педагагічная задача:*** забяспечыць у ходзе замацавання павышэнне ўзроўню асэнсавання навучэнцамі вывучанага матэрыялу, глыбіні яго засваення; забяспечыць замацаванне вывучанага матэрыялу з улікам індывідуальных спосабаў замацавання ведаў.

Работа ў групах

I Карэспандэнты – адбіраюць матэрыял для рэпартажа

Скласці паслядоўнасць з прапанаваных выразаў і падрыхтаваць расказ пра здарэнне, якое адбылося ў творы.

* пах восені
* пах бульбы
* жураўліны клін
* трывожны крык
* перабітае крыло (падранены журавель)
* забралі жураўля
* закутак на кармакухні
* адлет жураўля

II Гледачы – рыхтуюць пытанні да карэспандэнтаў (скласці з дапамогай пытальных слоў тонкія і тоўстыя пытанні)

Калі, што, куды, як. ….

III Эксперты – прыём “Трымай памылку” (на лісту ўрывак з апавядання, у якім змешчаны памылкі.трэба іх выправіць)

… Зноў чуваць знізу курлыканне – громкі меладычны звон. У небе ледзь бачным шнурочкам цягнецца стары жураўліны ключ…

Адказы вучняў……………………………….

* Як называюцца словы, якія вы замянілі:

знізу-зверху

громкі-ціхі

новы-стары? АНТОНІМЫ

даносіцца-чуваць

ключ-клін? СІНОНІМЫ

* эксперты ацэньваюць работу груп
* даць ацэнку выступленням групы “Эксперты”
* Якая літара дапамагла вам працаваць?

**Этап абагульнення і сістэматызацыі ведаў па тэме урока:**

***Мэта этапу (плануемы вынік):*** вызначэнне асноўнай думкі тэксту, паглыбленне ўспрымання твора, засваенне ідэі твора.

***Педагагічная задача*:** забяспечыць у ходзе замацавання павышэнне ўзроўню асэнсавання навучэнцамі вывучанага матэрыялу

З якім тэкстам сёння пазнаёміліся?

Хто аўтар гэтага тэксту?

Чаму мы навучыліся на ўроку?(дапамагаць адзін аднаму, любіць і шанаваць птушак, дапамагаць ім у цяжкі час)

Чаму журавель перад тым, як паляцець, зрабіў над хатамі тры-чатыры кругі? (дзякаваў людзям за дапамогу і развітваўся з імі)

Якая асноўная думка тэксту?  
У дапамогу прыказкі на слайдзе:   
1) Паклапоцішся пра птушак восенню і зімой, яны адплацяць табе вясной.  
2) За дабро дабром адплацяць.

Ці дапамаглі нам на ўроку літары, якія бралі з сабой? (А,Д,У)?

**Адзнакі за ўрок**

**Дамашняе заданне**

***Мэта этапу (плануемы вынік):*** усвядомлены выбар і паспяховае выкананне дамашняга задання.

***Педагагічная задача:*** падрыхтаваць навучэнцаў да выбару дамашняга задання и яго выканання.

* Пераказ тэксту па плану па частках
* Пераказ тэксту ад імя хлопчыка Іллі

**Рэфлексія**

***Мэта этапу (плануемы вынік):*** ўсведамленне значнасці вучэбнай дзейнасці і сітуацыя поспеху.

***Педагагічная задача*:** стварыць умовы для самаацэнкі дзейнасці навучэнцаў і ўсведамлення імі асобасных сэнсаў ў вывучэнні тэмы.

Падыйсці да дошкі і прымацаваць магніт на тым этапе ўрока, на якім больш спадабалася працаваць.